تمت ارشفة منتديات نبع الفرات
رحلت عني وماكلت وين تريد
وسنين ابعدت منتظرك تجيني
وبالكلب حبك اعلى من الجبال
تعرف موت احبك انته تدريني
وبدونك اموت واندفن جوة تراب
باقي حبك بالكلب هوا اليواسيني
ارضى شما تكول وتريد اشروط
بس شرط ماارضه بهجرك تحاجيني
لحظه بغيابك مااحتمل والله
انه بغير حبك ياعشك يكفيني
ماازعل عليك شما تزيد جروح
و مااضمد جرحي انته التداويني
غمض عيونك كالو يجي المحبوب
و عله مودك سنين مغمضهه عيني
منتضرك بس للاسف ماجيت
وك شبيك حتلو بطيوفي حاجيني
ماانساك شما تسوي وياي
ولا منك ازعل يالجنت هاويني
موبيدي احبك وادري انته السيف
وكرابك اني وبيدك تنهيني
موتني بيدك صدكني والله ارتاح
وماكولن جنت انته المعاديني
وك مشتاك الك صدكني حد الموت
واحسك جوه الرمش ساكن بعيني
مااتحمل بعد صدكني بيه النار
بالكلب نارك تلهب تجويني
اني هم كلب عندي ومثلك انسان
روحي ويه روحك متعلكه تدريني
صدكني بعدك لحضه مااعيش
مريض ابقى ومحد يداويني
[صورة]
شكرا لك
شكرا لك^-^
شكرا لمروركم الجميل وتواصلكم الطيب احبتي الغالين وردات
[صورة]